Pastèl ya iku serbuk kang dikraketaké karo arabic gum lan awujud batangan-batangan aneka warna. Yèn digosokaké ing dluwang kang kasar, ikatan serbuk bakal ucul lan serbuk warna iki mau bakal némplék ing kertas.

Sajarah 
Pastèl dianggo sepisanan dingerteni karo Leonardo da Vinci nalika taun 1495.

Maurice Quentin de La Tour lan Rosalba Carriera saka abad kaping 18 ya iku pelukis kang misuwur nduwéni teknik pastèl kang apik. Ing abad 19, pastèl dipopulerké karo pelukis Perancis Edgar Degas. Mary Cassatt ngenalaké médhia pastèl marang kanca-kancane ing Philadelphia lan Washington. Dhèwèké ngenalaké pastèl uga nganti tekan kabèh tlatah Amérikah Sarékat.
Ing abad 18 medium iki populér banget ing lukisan potret, lan digunakakaké kanggo campuran teknik gouache. Pastel uga kena digabungaké karo médhia liyané kejaba cat lenga.

Karakteristik 
Pastèl nduwéni warna kang cerah, méh padha kaya cat lenga. Nanging pastèl ora némplék kuwat kaya cat lenga. Mung kena getaran sithik waé, pastèl bisa rontok saka kertas. Mula lumrahé diwénéhi fixative.
Pastèl nduwéni warna akng kuat yèn dasi lapisan ing sandhuwuré warna komplementernya. Nanging dadi kétok lemah banget yèn dadi lapisan ing sandhuwuré warna analogus. Kajaba iku warna-warna kang peteng uga dadi ora kuwat yèn ditumpukna ing sandhuwuré warna kang padhang. Angèl kanggo mbusak warna pastèl nganti ilang. Lumrahé kang diasilakè kanthi nggésékaké busak ing sandhuwuré pastèl malah ndadékakè efek smudge.

Kanggo ngatasi kalemahané pastèl kapur konvensional, dikembangakè uga pastèl lenga. Pastèl iki kanthil kanthi kuwat ing warna-warna médhia, kaya ta kanvas, hardboard, utawa tripleks.

Pelukis kanthi médhia pastel

Pelukis Indonesia 
 Sholihin
 Kusnadi
 Soenarto
 Wardoyo
 Zaini
 Nashar
 Mh. Ikshan

Pelukis manca 
 Leonardo da Vinci
 Maurice Quentin de La Tour
 Rosalba Carriera
 Larry Blovits
 Wende Caporale
 Tim Gaydos
 Daniel Greene
 Wolf Kahn
 Albert Handell
 Madlyn-Ann C. Woolwich.

Cathetan suku 

Media kagunan rupa